ตลาดหุ้นเอเชียเปิดบวก รับดาวโจนส์พุ่งเหนือ 20,000 จุดเป็นวันที่สอง
ตลาดหุ้นเอเชียเปิดบวก รับดาวโจนส์พุ่งเหนือ 20,000 จุดเป็นวันที่สอง
27 ม.ค. 2560

ผู้สื่อข่าวรายงานว่า ตลาดหุ้นเอเชียเปิดตลาดปรับตัวขึ้นเป็นส่วนใหญ่ในวันนี้ โดยได้แรงหนุนจากดัชนีดาวโจนส์ตลาดหุ้นนิวยอร์กที่ทำสถิติพุ่งขึ้นเหนือระดับ 20,000 จุดติดต่อกันเป็นวันที่สองเมื่อคืนนี้ หลังจากบริษัทจดทะเบียนหลายแห่งเปิดเผยผลประกอบการที่แข็งแกร่ง ซึ่งรวมถึงบริษัทคอมแคสต์ และดาว เคมิคอล 
โดยดัชนี FBMKLCI ตลาดหุ้นมาเลเซียเปิดวันนี้ที่ 1,695.64 จุด เพิ่มขึ้น 3.42 จุด, +0.20% ดัชนี FTSE STI ตลาดหุ้นสิงคโปร์เปิดวันนี้ที่ 3,064.55 จุด เพิ่มขึ้น 12.77 จุด, +0.42% ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,453.51 จุด เพิ่มขึ้น 51.12 จุด, +0.26% ดัชนี HSI ตลาดหุ้นฮ่องกงเปิดวันนี้ที่ 23,339.15 จุด ลดลง 35.02 จุด, -0.15%
อย่างไรก็ตาม ภาวะการซื้อขายในตลาดหุ้นเอเชียเป็นไปอย่างซบเซาในช่วงเช้านี้ เนื่องจากตลาดหลายแห่งปิดทำการในเทศกาลตรุษจีน ซึ่งรวมถึงตลาดหุ้นจีน ตลาดหุ้นไต้หวัน และตลาดหุ้นเกาหลีใต้